ชอบมาทานร้านนี้ถ้าอยากกินอาหารเวียดนามใกล้บ้าน อยู่ในซอยราชครูเข้ามานิดเดียวทางซ้ายมือ
ที่จอดรถค่อนข้างน้อยเพราะต้องแชร์กับร้านค้าในเวิ้งเดียวกัน บางครั้งอาจต้องออกไปจอดตามซอยข้างๆ

อาหารที่นี่มีหลายหลากเมนู อร่อยทุกเมนูที่เคยทาน น้ำจิ้มให้มาอย่างสะใจ ขอเพิ่มได้ตลอด 
ร้านตกแต่งเหมือนร้านอาหารเวียดนามทั่วไป คือต้องมีรูปเกี่ยวกับเวียดนามและหญิงสาวเวียดนามแต่งตัวมาอวดทรวดทรงที่ผอมบางเพราะทานกันแต่ผัก 
ผิดหวังอย่างเดียวคือกาแฟเวียดนามไม่ได้มาในถ้วยกดให้น้ำหยด แต่ชงมาให้สำเร็จ รสชาติเลยไม่เข้มข้นและออกหวานเกินไป สั้งพวกน้ำผลไม้ปั่นแทน
ราคาเหมาะสมกับคุณภาพและปริมาณ
